„ Ég tók síðustu vaktina í síðustu ferð Akraborgar og mætti svo á fyrstu vaktina hjá Speli við jarðgöngin , ” segir Þórarinn Helgason sem vinnur við afgreiðslustörf í miðasöluskýlinu við Hvalfjarðargöng . Þar hefur hann starfað með smá hléi í þau 10 ár , sem liðin eru síðan Hvalfjarðargöngin voru opnuð . Þórarinn , sem er menntaður hamskeri , hafði áður verið háseti á Akraborg í 15 ár . Hann segir að þau hafi verið fimm sem fóru beint af Akraborginni til starfa hjá Speli . „ Þetta var svona heiðursmannasamkomulag sem gert var milli útgerðar Akraborgarinnar og stjórnar Spalar um að starfsmenn sem störfuðu við Akraborg gengju fyrir með störf við göngin . " Nánar er rætt við Þórarin í nýjasta tölublaði Skessuhorns sem kemur út í dag , miðvikudag .